Елімізде діни бағыттағы балабақшалардың жұмыс істегені анықталды
"Елімізде діни бағыттағы балабақшалардың жұмыс істегені анықталды"|"https://qamshy.kz/kz/article/42371-elimizde-dini-baghyttaghy-balabaqshalardynh-dgumys-istegeni-anyqtaldy"
TITLE: Елімізде діни бағыттағы балабақшалардың жұмыс істегені анықталды
URL: https://qamshy.kz/kz/article/42371-elimizde-dini-baghyttaghy-balabaqshalardynh-dgumys-istegeni-anyqtaldy
META: "Елімізде діни бағыттағы балабақшалардың жұмыс істегені анықталды"|"https://qamshy.kz/kz/article/42371-elimizde-dini-baghyttaghy-balabaqshalardynh-dgumys-istegeni-anyqtaldy"
TOTAL WORDS: 444
DATE: 14:03, 01 қазан 2018
AUTHOR(S): Zhazira Baidaly
TEXT: Оңтүстік пен Батыс Қазақстанда қаптап кеткен діни балабақшалардың жұмысы тоқтатылды. Бұл туралы қоғамдық даму министрлігі мәлімдеп отыр. Жуырда Атырау қаласында жұмыс істеп келген "Айша Бибі", Алматыдағы "Ғалым" радикалды діни бағыттағы мектепке дейінгі білім ошақтарына арнайы тексеріс жұмыстары жүргізіліп, олардың теріс ағымда білім бергені анықталған. Бұл туралы Qamshy. kz ақпарат агенттігі Еуразия бірінші арнасының мәліметіне сүйене отырып хабарлайды. Еліміздегі мектеп оқушыларына орамал тағуға тыйым сала алмай жатқанда, діни балабақшалар қаптап кетті. Мәселен, өткен жылы мыңға жуық күмәнді білім ошағы анықталған. Белгілі болғандай, онда 30 мыңға жуық бала радикалды ағымда тәлім-тәрбие алып келген. Ал бүгінде арнайы іс-шаралардың арқасында жат ағымды насихаттап келген мектепке дейінгі мекемелердің жұмыстары тоқтатылыпты. "Былтыр бүкіл балабақшаларға тексеру жүргіздік. Шынымен де олардың арасында діни бағыттағы балабақшалар анықталды, соның ішінде Алматыда және басқа қалаларда болды. Атап айтқанда, олардың жұмыстары жергілікті атқарушы органдардың күшімен тоқтатылды. Бұл жерлерге діни топ мүшелерінің балалары ғана барған - дейді ҚР Қоғамдық даму министрінің орынбасары Берік Арын. Мәселен, жуырда ғана министрлік Атырау мен Алматы қаласында заңсыз жүмыс істеп келген діни балабақшалардың жұмысын тоқтатуға мәжбүр болған. Ақпаратқа сүйенсек, жекеменшік "Ғалым" және "Айша Бибі" атты мектепке дейінгі мекемелер діни бағытта бүлдіршіндерге тәлім-тәрбие беріп келген. Негізгі проблема жекеменшік балабақшаның білім беруіне қатысты болды. Яғни бір топ азаматтар Алматы қаласында жекеменшік топ ашқан. Сол мектеп басшылығы өздері бөлек мекеме салып алдық. Соның ішінде өзіміздің талаппен жүреміз деген мақсатпен балалар келе бастаған. Қыз балалар. Әсіресе Батыс өңірінен барып, Алматыға келіп сол жерде білім аламыз деген жағдайлар болды - дейді ҚР Қоғамдық даму министрлігінің қоғамдық келісім комитеті төрағасының міндетін атқарушы Балғабек Мырзаев. -Біз тек 30 минуттан береміз. -Сонда тек сүрелер ғана үйретесіз ба?. -Иә. -Намазға ше?. -Ол тек жоғарғы топтарға 5-6 жастарға. Бұл - Астанадағы 4 жастан бастап балаға діни тұрғыдан тәлім беретін балабақшаның бірі. Бөбекжайда ерте жастан сәбиге сүре оқытып, 6 жастан сәждеге басын тигізуді үйретін орталық иесі 3 жыл бойы бизнесін дөңгелетіп келген. Мұндай балабақшаны іздеп табу оңай емес. Тек қана таныс-тамыр арқылы ғана табасыз, дейді мекеме меңгерушісі. -Ұлдар бөлек, қыздар бөлек. -Мұғалімдер неге хиджабпен жүр? -Бұл медресенің жанынан ашылған балабақша. Мен есімде бары Атырау облысы мен Алматы қаласы. Халал балабақшасы тек қана оқашаулап, арнайы діндарларды қабылдап сабақ жүргізіп, діни тәрбиелеу болған. Біз айттық заңанама бойынша баланы тәрбиелейтін тек қана ата-анасы немесе заңмен белгіленген қорғаушылары. Ешкімде оны қандайда бір дінге, басқа бір ағымға, топқа тәрбиелеуге құқықтары жоқ - дейді ҚР Қоғамдық даму министрлігінің қоғамдық келісім комитеті төрағасының міндетін атқарушы Балғабек Мырзаев. Қалай десек те, ғаламтор беттерінде әлі де Мұсылман, Халал балабақшасының жарнамасы жетіп артылады. Ең қызығы, мұндай діни бөбекжайларға сұраныс та бар. Осылайша, министрлік радикалды бағыт ұстанаттын топтардың басым бөлігі Оңтүстік пен Батыс Қазақстанда шоғырланғанын жеткізді. Қазір бұл өңірде кеңінен насихат жұмыстары жүргізіліп, діни ұстанымы болған балабақшалар жабылып, кейбірі заңға сәйкес жұмыс істеуге көшіпті
